અમદાવાદ: રૂ.ચાર હજાર કરોડના કથિત મગફળી કૌભાંડના મામલે ન્યાયિક તપાસની માગ કરનાર કોંગ્રેસ દ્વારા આગામી ચોમાસુ સત્રમાં વિધાનસભાનો ઘેરાવ કરવાની ગઇ કાલે જાહેરાત કરાઇ હતી. ગઇ કાલે કલેકટર કચેરી ખાતે ધરણાં-પ્રદર્શન યોજ્યા બાદ આજ સવારથી વિધાનસભામાં વિરોધ પક્ષના નેતા પરેશ ધાનાણી દ્વારા ગાંધી આશ્રમ ખાતે ૭ર કલાકના ઉપવાસ આંદોલન શરૂ કરાયું છે. જેમાં પ્રદેશ પ્રમુખ અમિત ચાવડા સહિતના અાગેવાનો જોડાયા છે.